Χοσέ Σιφουέντες

Ο** Χοσέ Άντονι Σιφουέντες Τσαρκόπα** (ισπανικά: *José Adoni Cifuentes Charcopa*, γενν. 12 Μαρτίου 1999, Εσμεράλδας) είναι επαγγελματίας ποδοσφαιριστής από τον Ισημερινό, ο οποίος αγωνίζεται ως αμυντικός μέσος για τη Ρέιντζερς Γλασκώβης.

## Καριέρα
Ξεκίνησε την ενασχόλησή του με το ποδόσφαιρο το 2014, στα τμήματα υποδομών της Ουνιβερσιδάδ Κατόλικα ντελ Εκουαδόρ, και το 2016 μεταπήδησε από την Κ20 στην πρώτη ομάδα του συλλόγου. Κατά την πρώτη του σεζόν στην πρώτη ομάδα φορά χρησιμοποιήθηκε ελάχιστα. Πραγματοποίησε το ντεμπούτο του στις 17 Ιουλίου 2016 ( μπαίνοντας ως αλλαγή στο 78ο λεπτό, στην εκτός έδρας ισοπαλία με 2-2 κόντρα στην Φουέρσα Αμαρίγια). Έπαιξε σε άλλους έξι αγώνες, και το καλοκαίρι του επόμενου έτους (2017) παραχωρήθηκε δανεικός στην Αμέρικα ντε Κίτο για ένα έτος (2017/18). Ωστόσο παρέμεινε στην νέα του ομάδα μέχρι το τέλος της σεζόν του 2019. Με την Αμέρικα ντε Κίτο αγωνίστηκε και στην πρώτη κατηγορία της χώρας (2019), χωρίς όμως να μπορέσει να αποφύγει τον υποβιβασμό στο τέλος της χρονιάς.

### Λος Άντζελες ΦΚ
Το Γενάρη του 2020, υπέγραψε τετραετές συμβόλαιο με την Λος Άντζελες ΦΚ του Μέιτζορ Λιγκ Σόκερ, με το φημολογούμενο συνολικό ύψος της μεταγραφής του να αγγίζει τα 3.000.000 δολάρια. Το 2022, με την ομάδα της Καλιφόρνιας κατέκτησε το Supporters' Shield, καθώς και το MLS Cup, ενώ την επόμενη χρονιά έφτασε μέχρι τον τελικό του ΚΟΝΚΑΚΑΦ Τσάμπιονς Λιγκ, όπου ηττήθηκε σε διπλούς αγώνες από τη μεξικανική Λεόν με συνολικό σκορ 3-1 και τον Σιγουέντες να αγωνίζεται και στους 2 αγώνες.

Ο Σιφουέντες έγινε ο τέταρτος παίκτης στην ιστορία της ομάδας που έφτασε τις 100 συμμετοχές στην κανονική περίοδο του MLS στις 9 Ιουλίου 2023. Με την φανέλα του Λος Άντζελες αγωνίστηκε για τέσσερις σεζόν, έχοντας συνολικά 121 συμμετοχές (15 γκολ και 20 ασίστς) σε όλες τις διοργανώσεις. Ειδικότερα, στο MLS είχε 102 εμφανίσεις (εκ των οποίων οι ως βασικός) με 14 τέρματα, 20 ασίστς και 7.185 αγωνιστικά λεπτά.
## Ρέιντζερς
Στις 3 Αυγούστου 2023, μετακόμισε στο ευρωπαϊκό ποδόσφαιρο, καθώς ανακοινώθηκε η μεταγραφή του στη σκωτσέζικη Ρέιντζερς Γλασκώβης, με τετραετές συμβόλαιο.

Πραγματοποίησε το ντεμπούτο του με την νέα του ομάδα στις 9 Αυγούστου, σε αγώνα του προκριματικού γύρου του ΟΥΕΦΑ Τσάμπιονς Λιγκ εναντίον της ελβετική Σερβέτ. Η θητεία του στο Άιμπροξ Στέιντιουμ υπήρξε σύντομη καθώς αγωνίστηκε 20 φορές με την πρώτη ομάδα (εκ των οποίων οι 9 στην Πρέμιερσιπ Σκωτίας).
## Κρουζέιρο
Στις 7 Φεβρουαρίου 2024 παραχωρήθηκε δανεικός για ένα χρόνο με δικαίωμα αγοράς στην Κρουζέιρο το Campeonato Brasileiro Série A. Η θητεία του και στο Εστάντιο Μινεϊράο υπήρξε εξίσου σύντομη. Πιο συγκεκριμένα, με την ομάδα του Μπέλο Οριζόντε αγωνίστηκε συνολικά σε 12 αγώνες (6 για το πολιτειακό πρωτάθλημα ποδόσφαιρο της πολιτείας Μίνας Ζεράις, το Καμπεονάτο Μινέιρο, 3 για το Campeonato Brasileiro Série A και 3 για το Κόπα Σουδαμερικάνα), συνήθως προερχόμενος από τον πάγκο, χωρίς να σκοράρει κάποιο τέρμα. 
## Άρης Θεσσαλονίκης
Στις 10 Αυγούστου 2024, αποχώρησε από την Κρουζέιρο σύλλογο λίγες ημέρες αργότερα υπέγραψε συμβόλαιο συνεργασίας για έναν χρόνο (με τη συμφωνία να περιλαμβάνει επιλογή αγοράς το επόμενο καλοκαίρι) με τον Άρη Θεσσαλονίκης. Έκανε ντεμπούτο στις 18 Αυγούστου 2024, στον εκτός έδρας αγώνα με τον Ατρόμητο. Σημείωσε το παρθενικό του τέρμα με τους «κίτρινους» στις 24 Αυγούστου 2024, σκοράροντας το τέρμα της ομάδας του, στο νικηφόρο (με 0-1) εκτός έδρας αγώνα κόντρα στον Πανσερραϊκό.

Μέχρι το τέλος της σεζόν έπαιξε συνολικά σε 29 αγώνες πρωταθλήματος και 2 αγώνες Κυπέλλου χωρίς να σημειώσει κάποιο άλλο τέρμα. 

Το καλοκαίρι του 2025, ο Άρης δεν ενεργοποίησε την οψιόν αγοράς του Σιφουέντες κι έτσι ο παίκτης επέστρεψε στην Ρείντζερς.

## Εθνικές ομάδες
Ο Σιφουέντες υπήρξε μέλος της Εθνική Ισημερινού Κ20, με την οποία πραγματοποίησε 19 ενισχύοντας τον Ισημερινό στο πρωτάθλημα Νότιας Αμερικής του 2019 καθώς και στην κατάκτηση της τρίτης θέσης στο Παγκόσμιο Κύπελλο Κ-20.
Επίσης έχει αγωνισθεί 6 φορές και με την Εθνική Ισημερινού Κ23. Πραγματοποίησε το ντεμπούτο του με την Εθνική Ισημερινού ανδρών στις 5 Σεπτεμβρίου 2019, σε μια νίκη με 1-0 επί του Περού, όπου μπήκε ως αλλαγή στη θέση του Μίχαελ Εστράντα στο 81ο λεπτό της αναμέτρησης. Ο Σιφουέντες διετέλεσε μέλος της ομάδας του Ισημερινού για το Παγκόσμιο Κύπελλο Ποδοσφαίρου 2022 και πραγματοποίησε δύο εμφανίσεις στο τουρνουά.

Το καλοκαίρι του 2024 συμμετείχε με την Εθνική της χώρας του στο Κόπα Αμέρικα χωρίς όμως να πραγματοποιήσει κάποια εμφάνιση.
## Διακρίσεις
**Λος Άντζελες ΦΚ**
*MLS Cup: 2022
*Supporters' Shield: 2022

** Ρέιντζερς**
*Λιγκ Καπ Σκωτίας: 2023–24

## Παραπομπές


## Εξωτερικοί σύνδεσμοι
*Προφίλ του Χ. Σιφουέντες στο transfermarkt.com
*Προφίλ του Χ. Σιφουέντες στο worldfootball.net
*Προφίλ του Χ. Σιφουέντες στο national-football-teams.com

Κατηγορία:Ποδοσφαιριστές από τον Ισημερινό
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισημερινού Κ20
Κατηγορία:Ποδοσφαιριστές Εθνικής Ισημερινού Κ23
Κατηγορία:Ποδοσφαιριστές Εθνικής Ισημερινού
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Κατηγορία:Ποδοσφαιριστές Αμέρικα ντε Κίτο
Κατηγορία:Ποδοσφαιριστές Λος Άντζελες ΦΚ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ξένοι ποδοσφαιριστές στην Σκωτία
Κατηγορία:Ποδοσφαιριστές Κρουζέιρο Εσπόρτε Κλούμπε
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα